Troglotayosicidae

Belisarius
 Troglotayosicus

Troglotayosicidae er en gruppe (familie) av skorpioner. Disse skorpionene blir også ofte regnet til familien Chactidae. Gruppen omfatter bare tre kjente arter.

Utseende 
Små, brungule skorpioner med nokså kraftige klør og reduserte øyne.

Levevis 
Disse skorpionene lever i eller rundt huler. Belisarius xambeui kan også finnes rundt forlatte bygninger, men er sjelden. De reduserte øynene og den bleke fargen er typiske trekk for hulelevende dyr.
De to Troglotayosicus-artene er bare kjent fra ett eksemplar hver (typeeksemplaret). T. vachoni ble funnet i en hule i Ecuador, mens T. humiculum ble samlet inn mellom løvstrø i Colombia.

Farlige arter 
Man regner ikke med at disse skorpionene er farlige for mennesker.

Utbredelse 
Slekten Belisarius lever i Sør-Europa (et lite område i Frankrike og Spania), Troglotayosicus i Sør-Amerika (Ecuador og Colombia).

Systematisk inndeling 
Til tross for at denne familien først ble navnsatt i 1998, er den allerede flere ganger flyttet inn i, og ut av, familien Chactidae.

 rekke leddyr, Arthropoda
 underrekke Chelicerata
 klasse Edderkoppdyr, Arachnida – omfatter de landlevende cheliceratene
 underklasse Dromopoda
 gruppe Novogenuata
 orden skorpioner, Scorpionida (= Scorpiones)
 gruppe Neoscorpionina – alle de nålevende artene hører til her
 overfamilie Chactoidea 
 familie Troglotayosicidae Lourenço, 1998
 slekten Belisarius Simon, 1879 – Sør-Europa
 Belisarius xambeui Simon, 1879
 slekten Troglotayosicus Lourenço, 1981 – Sør-Amerika
 Troglotayosicus vachoni Lourenço, 1981 – Ecuador
 Troglotayosicus humiculum Botero-Trujillo & Francke, 2009 – Colombia

Kilder 
 Jan Ove Rein: The Scorpion Files- Troglotayosicidae
 Fauna Europaea Web Service, utbredelsesdatabase for europeiske dyr

Eksterne lenker 
 
 Om Belisarius xambeui

Skorpioner
Edderkoppdyr formelt beskrevet i 1998